Държавен вестник, бр. 15, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  15
НАРОДНО СЪБРАНИЕ
РЕШЕНИЕ
за приемане на Проект за инвестиционен раз­
ход „Придобиване на брегови противокорабни 
ракетни комплекси“ за Военноморските сили
Народното събрание на основание чл. 86, 
ал. 1 от Конституцията на Република Бълга­
рия и чл. 16, т. 7а от Закона за отбраната и 
въоръжените сили на Република България
Р Е Ш И :
Приема Проект за инвестиционен разход 
„Придобиване на брегови противокорабни 
ракетни комплекси“ за Военноморските сили.
Решението е прието от 51-вото Народно 
събрание на 29 януари 2026 г. и е подпечатано 
с официалния печат на Народното събрание.
Председател на Народното събрание: 
Рая Назарян
572
РЕШЕНИЕ
за приемане на Годишна работна програма 
на Народното събрание по въпросите на 
Европейския съюз (2026 г.)
Народното събрание на основание чл. 105, 
ал. 4 от Конституцията на Република България 
и чл. 116, ал. 3 от Правилника за организа­
цията и дейността на Народното събрание и 
като се ръководи от:
– приноса на националните парламенти за 
доброто функциониране на Съюза, утвър­
ден в член 12 от Договора за Европейския 
съюз, както и ролята им за формулирането 
на европейските политики;
– спазването на принципите на субсидиар­
ност и пропорционалност, определени в 
член 5, параграфи 3 и 4 от Договора за 
Европейския съюз; 
– правомощията на Народното събрание, 
съгласно Протокол № 2 от Договора за 
функционирането на Европейския съюз,
Р Е Ш И :
Приема следната Годишна работна прог­
рама на Народното събрание по въпросите 
на Европейския съюз (2026 г.):
ГОДИШНА РАБОТНА ПРОГРАМА НА 
НАРОДНОТО СЪБРАНИЕ ПО ВЪПРОСИТЕ 
НА ЕВРОПЕЙСКИЯ СЪЮЗ (2026 г.)
Народното събрание подлага на процедура 
по парламентарно наблюдение и контрол по 
глава десета от Правилника за организацията 
и дейността на Народното събрание следните 
проекти на актове на европейските институ­
ции в приоритетни области:
I. НОВ ПЛАН ЗА УСТОЙЧИВ ПРОСПЕРИТЕТ 
И КОНКУРЕНТОСПОСОБНОСТ НА ЕВРОПА
Законодателни инициативи
1. 28-и режим за иновативни дружества.
2. Европейски акт за иновациите.
3. Акт за обществените поръчки.
4. Акт за авангардните материали.
5. Акт за развитието на изчислителни 
облаци и изкуствения интелект.
6. Център за суровините от критично 
зна­чение.
7. Акт за европейското научноизследова­
телско пространство.
8. Европейски акт за биотехнологиите II.
9. Акт за квантовите технологии.
10. Акт за кръговата икономика.
11. Актуализиране на новата законодател­
на рамка за правилата за продуктите 
(Европейски акт за продуктите).
12. Актуализиране на правилата за надзора 
на пазара и съответствието на продук­
тите (Европейски акт за продуктите).
13. Актуализиране на правилата за стан­
дартизацията (Европейски акт за про­
дуктите).
14. Акт на Европейския съюз за достав­
ките – актуализиране на правилата за 
пощенските услуги.
15. Укрепване на енергийната сигурност.
16. Актуализиране на управлението на енер­
гийния съюз и действията по климата, 
включително постепенното премахване 
на субсидиите за изкопаемите горива.
17. Създаване на рамка за енергийна ефек­
тивност (Пакет за енергийния съюз за 
идното десетилетие).
18. Създаване на рамка за енергията от 
възобновяеми източници (Пакет за 
енергийния съюз за идното десетилетие).
19. Сборен пакет от мерки за опростяване 
на законодателството за енергийните 
продукти.
20. Преразглеждане на националните цели 
и възможности за гъвкавост в рамката 
на политиката на Европейския съюз в 
областта на климата (Пакет за климата 
за идното десетилетие).
21. Актуализиране на системата на Евро­
пейския съюз за търговия с емисии за 
морския транспорт, въздухоплаването и 
стационарните инсталации и съответния 
резерв за стабилност на пазара (Пакет 
за климата за идното десетилетие).
22. Европейска интегрирана рамка за из­
дръжливост спрямо изменението на 
климата.
23. Сборен пакет от мерки за данъчното 
облагане.
24. Актуализиране на правилата за правата 
на акционерите.
ОФИЦИАЛЕН РАЗДЕЛ